Dientzenhofer
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter fra 1600 til 1900
Dientzenhofer var en tysk arkitektfamilie. Brødrene Georg (1643–1689) og Christoph Dientzenhofer (1655–1722) arbeidet – til dels sammen – på flere kirkebygg i Böhmen. Sistnevnte videreutviklet Guarinis og Borrominis barokkstil. Broren Johann Leonhard Dientzenhofer (1660–1707) virket i Bamberg, hvor han blant annet bygde bisperesidensen Neue Residenz.
Den yngste broren, Johann Dientzenhofer (1663–1726), var tydelig påvirket av den romanske stil. Han bygde blant annet domkirken i Fulda med Peterskirken som forbilde (1704–1712) og klosteret i Banz (1710–1719). Kilian Ignaz Dientzenhofer (1689–1751) var sønn og elev av C. Dientzenhofer. Han tilhørte den bøhmiske senbarokks blomstringstid og lagde mange rikt ornamenterte kirkebygg. Blant hans mest kjente arbeider er St. Nikolaus-kirken i gamlebyen i Praha (1732–1737). Les mer i Store norske leksikon barokk Böhmen romansk stil Arkitektur i Tyskland arkitekturhistorie